Hukumar Finafinai ta Kenya Hukuma ce dake kula da sha'anin fina-finai a ƙasar Kenya. Hukumar tace fina-finai ta Kenya tana ƙarƙashin ma’aikatar wasanni, al’adu da fasaha tun lokacin da aka kafa ta a shekarar 2005 har zuwa 2019 lokacin da ta koma ma’aikatar ICT, kirkire-kirkire da harkokin matasa. Ministan ne ya nada kwamitin. Mambobin kwamitin sun hada da Chris Foot (shugaban hukumar), Judy Bisem, Njoki Muhoho, Julius Lamaon, Michael Onyango, Mwaniki Mageria da Felix Mugabe. Hukumar fina-finai ta Kenya tana tallafawa masana'antar fina-finai ta Kenya ta hanyar samar da kayan aiki don nunawa da yin fim, da kuma shirya tarurrukan ilimi daban-daban kan samarwa ga masu shirya fina-finai na gida. Hukumar ta kuma kafa wata ma’adanar bayanai da za ta jera masu shirya fina-finai, wakilai, hazikan ‘yan gida, masu ruwa da tsaki da masu samar da hidima a masana’antar fim ta Kenya. Hukumar Fina-finai ta Kenya memba ce ta Ƙungiyar hukumomin finafinai ta duniya wato Association of Film Commissions International.